Dette videnskabelige tidsskrift er udkommet fire gange siden 2010. Hvor stor en læserskare har det og hvilken betydning har det på nationalt og internationalt plan? -- 25. aug 2012, 18:09 (CEST)
Modargument: I kraft af at tidsskriftet er gratis og ligger frit tilgængeligt på nettet, er det svært at vurdere læserskaren, da det ikke har abonnenter, som traditionelle papir-udgivelser har. Med hensyn til ”betydning” kan det konstateres, at tidsskriftet bruges til at publicere forskningsresultater fra alle danske universiteter (AAU, RUC, SDU, AU samt KU). Dertil kommer, at der også er mange udenlandske forskere (fra fx Nigeria, USA, Norge, Holland og Storbritannien), der udgiver deres arbejde i tidsskriftet. Dette taler umiddelbart for, at Akademisk Kvarter er tilstrækkeligt ”notabelt” til, at det bør være en artikel om det her på Wikipedia.
Da der ikke er kommet indvendinger imod argumentet, vil jeg inden for få dage fjerne "advarslen" øverst i artiklen, med mindre der kommer gode indvendinger. "(Skrev ( • ) 27. august 2012. )".
Jeg ville gerne have en form for dokumentation, der kunne underbygge argumenterne. Én ting er energien, der lægges i det, en anden ting er hvilken betydning det får i den anden ende. Et online tidsskrift kan sjældent måles efter samme parametre, som et trykt. Men derimod må det være muligt at få f.eks. klarlagt besøgstal eller antallet af downloads.
Skabelonen på artiklen skal først fjernes, når denne diskussion er afsluttet, og man er nået frem til en konklusion. -- 27. aug 2012, 17:31 (CEST)
